09/08/2011 | Administración LocalMunicipal
As Pontes de García Rodríguez
Secretaría
Convocatoria e bases para a provisión de dúas prazas da Policía Local correspondente á OEP de 2010

Por Resolución da Alcaldía nº 1678/2011, de data 28 de xullo de 2011 foi aprobada a convocatoria e bases para a provisión de dúas prazas da Policía Local correspondente á OEP de 2010.- É obxecto da presente convocatoria a provisión en propiedade das prazas de funcionarios de carreira, correspondentes á oferta de emprego público de 2010, a través do procedemento de selección que para cada unha delas se establece nas bases das convocatorias específicas, segundo as seguintes disposicións: -Lei 7/1985, do 2 de abril, reguladora das bases do réxime local -Lei 5/1997, do 22 de xullo, de Administración local de Galicia -Texto refundido das disposicións legais vixentes en materia de réxime local, aprobado por Real decreto lexislativo 781/1986, do 18 de abril. -Lei 30/1984, do 2 de agosto, de medidas para a reforma da función pública - Texto refundido da Lei da función pública de Galicia, aprobado por Decreto lexislativo 1/2008 do 13 de marzo. -Real decreto 896/1991, do 7 de xuño, sobre regras básicas e programas mínimos a que debe axustarse o procedemento de selección dos funcionarios de Administración Local -Regulamento de selección do persoal da administración da Comunidade Autónoma de Galicia, aprobado por Decreto 95/1991, do 20 de marzo. -Regulamento xeral de ingreso do persoal ao servizo da Administración do Estado, aprobado por Real decreto 364/1995, do 10 de marzo. -Orde PRE/1822/2006, do 9 de xuño, pola que se establecen criterios xerais para a adaptación de tempos adicionais nos procesos selectivos para o acceso ao emprego público de persoas con discapacidade (BOE nº 140, do 13 de xuño). - Lei 7/2007 de 12 de abril, do Estatuto Básico do empregado público. - Lei Orgánica 3/2007 de 22 de marzo, para a igualdade efectiva de mulleres e homes. - Lei 4/2007, do 20 de abril, de coordinación das policías locais de Galicia. - Decreto lexislativo de 13 de marzo de 2008, que aproba o Texto refundido da Lei da función pública de Galicia. Para poder participar nas probas selectivas, cómpre: a) Ser español ou nacional dalgún dos estados membros da Unión Europea, ou nacional dalgún estado en que en virtude dos tratados internacionais realizados pola Unión Europea e ratificados por España, sexa de aplicación a libre circulación de traballadores. Tamén poderán participar, calquera que sexa a súa nacionalidade, o cónxuxe dos españois e dos nacionais doutros estados membros da Unión Europea, e o dos nacionais dalgún Estado ao que, en virtude dos tratados internacionais celebrados pola Unión Europea e ratificados por España, sexa de aplicación a libre circulación de traballadores, sempre que non estean separados de dereito. Así mesmo, coas mesmas condicións poderán participar os seus descendentes e os do seu cónxuxe, sempre que non estean separados de dereito, sexan menores de vinte e un anos ou maiores de dita idade dependentes. En cumprimento do sinalado no artigo 57 1) da Lei 7/2007 de 12 de abril, as bases específicas de cada convocatoria establecerán que prazas quedan reservadas para aspirantes de nacionalidade española. b) Ter cumpridos dezaséis anos e non exceder, de ser o caso, da idade máxima de xubilación forzosa, coa aplicación, se procede, do especificado no artigo 57 1) da Lei 7/2007, do 12 de abril. c) Ter o título esixido ou estar en condicións de obtelo na data na que remate o prazo de presentación de instancias. Os títulos requiridos para cada unha das prazas sinalaranse nas bases específicas de cada unha das convocatorias. No caso de titulacións non expedidas en España estas deberán estar debidamente revalidadas polo Ministerio de Educación, Política Social e Deportes. d) Posuir a capacidade funcional para o exercicio das tarefas, sen que se padeza enfermidade ou eiva física ou psíquica incompatible coas funcións do posto. As persoas con discapacidade deberán facelo constar na súa instancia, sinalando se precisan adaptación das probas. A condición de discapacitado acreditarase por certificación do órgano correspondente da Administración autonómica. e) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario ou para o exercicio de funcións semellantes ás que desenvolvían no caso de persoal laboral, no que tivese sido separado ou inhabilitado. Os aspirantes que non posúan nacionalidade española deberán acreditar, igualmente, non estaren inhabilitados ou en situación equivalente nin ter sido sometodos a sanción disciplinaria que impida no seu estado os mesmos termos de acceso á función pública. Os anteriores requisitos, así como os específicos que se esixan para cada unha das prazas, deberanse reunir con referencia ao derradeiro día de prazo de presentación de solicitudes, e será nulo o nomeamento como funcionario de carreira ou a contratación de persoal laboral fixo dos aspirantes que estean incursos en causas de incapacidade segundo a normativa vixente.3.1.- Os que desexen tomar parte no proceso selectivo deberán facelo constar mediante instancia dirixida ao alcalde do Concello, directamente ou a través dos procedementos previstos no artigo 38.4 da Lei 30/1992, de réxime xurídico das administracións públicas e do procedemento administrativo común. O prazo de presentación de instancias é o de vinte días naturais, a partir do seguinte ao da publicación da respectiva convocatoria no “Boletín Oficial del Estado” (BOE). Á instancia achegarase fotocopia do DNI e xustificante de ter aboados na tesourería municipal os dereitos de exame que en cada convocatoria se precisen, ou xustificante de xiro postal ou telegráfico do seu pagamento. De conformidade co establecido no artigo 12 da Lei 8/1989, do 13 de abril, de taxas e prezos públicos, procederá a devolución da taxa por dereitos de exame cando non se realice o feito impoñible por causas non imputables ao interesado. Por tanto, non procederá a devolución dos dereitos de exame nos supostos de exclusión das probas selectivas por causas imputables ao interesado, polo que no suposto de exclusión por non cumprir os requisitos ou non achegar os documentos esixidos na convocatoria non procederá a devolución da taxa por exame. As exencións ao pagamento da taxa por dereitos de exame son as establecidas na ordenanza fiscal municipal nº 15, que non contempla bonificacións (reducións) dos importes das taxas. Os aspirantes que non posúan a nacionalidade española e teñan dereito a participar deberán presentar unha fotocopia do documento que acredite a súa nacionalidade e, de ser o caso, os documentos que acrediten o vínculo de parentesco e o feito de vivir a expensas ou estar a cargo dun nacional doutro Estado co que teñan o dito vínculo. Así mesmo, deberán achegar declaración xurada ou promesa deste de que non está separado de dereito do seu cónxuxe e, de ser o caso, do feito de que o aspirante vive a expensas ou está ao seu cargo.3.2.- Cando o procedemento de selección inclúa ou consista en concurso de méritos, os aspirantes deberán achegar inescusablemente á instancia unha relación dos que aleguen e os documentos acreditativos ou fotocopias compulsadas de todos e cada un dos méritos alegados que sexan puntuables segundo as bases específicas que correspondan.3.3.- Os aspirantes con discapacidade que precisen adaptación de tempos adicionais no proceso selectivo deberán efectuar esa petición na solicitude de participación no proceso selectivo respectivo.3.4.- Os aspirantes que desexen realizar os exercicios en castelán deberán indicalo na solicitude, co obxecto de que o órgano de selección dispoña o necesario para facer efectivo ese dereito. Naquelas convocatorias nas que o sistema de selección inclúa a fase de concurso e nesta sexan valorables os cursos de formación e perfeccionamento, teranse en consideración unicamente os convocados polo “Ministerio de Administracións Públicas” (MAP), “Instituto Nacional de Administración Pública” (INAP), “Intervención General de la Administración del Estado” (IGAE), Escola Galega de Administración Pública (EGAP), deputacións provinciais e outras entidades públicas, escolas oficiais de formación, universidades, “Instituto Nacional de Empleo” (INEM), así como os convocados polos sindicatos de conformidade co establecido nos correspondentes acordos de formación continua nas administracións públicas, nos que se expide diploma ou certificación de asistencia e/ou aproveitamento. Os cursos deberán ter relación cos cometidos da praza á que se aspira ou coas funcións doutras prazas ou postos similares ou análogos.5.1.- Para ser admitido e tomar parte nas probas que se convoquen será suficiente con que os aspirantes manifesten na súa instancia que reúnen todas e cada unha das condicións sinaladas na base nº 2, ademais das que para cada praza se sinalen nas correspondentes convocatorias específicas.5.2.- Rematado o prazo de presentación de instancias, o alcalde ditará, no prazo dun mes, resolución pola que se aprobará a lista provisional de admitidos/as e excluídos/as, que se publicará no Boletín Oficial da Provincia (BOP) e no taboleiro de anuncios da Casa do Concello. Na mesma resolución incluirase a composición íntegra do tribunal e o lugar, a hora e a data de comezo dos exercicios.5.3.- Os aspirantes disporán dun prazo de dez días para emenda, nos termos do artigo 71 da Lei 30/1992. Unha vez transcorrido o dito prazo, o alcalde ditará resolución definitiva, que levará implícita a estimación ou desestimación das solicitudes de emenda e que se publicará no taboleiro de edictos da Casa do Concello.5.4.- O feito de figurar na relación de admitidos non prexulga que se lles recoñeza aos interesados a posesión dos requisitos esixidos no procedemento que se convoca. Cando da documentación que debe presentarse no caso de superar o proceso selectivo se desprenda que non posúen algún dos requisitos, os interesados decaerán en todos os dereitos que puidesen derivarse da súa participación no procedemento.6.1.- Os tribunais cualificadores dos procesos selectivos designaranse de conformidade co sinalado no artigo 4 do Real decreto 896/1991, do 7 de xuño, artigos 55.1 c) e d) e 60 da Lei 7/2007, de 12 de abril e o artigo 11 do Regulamento xeral de ingreso do persoal ao servizo da Administración Xeral do Estado, aprobado por Real decreto 364/1995, de 10 de marzo, así como no artigo 34.2) do Texto Refundido da Lei da Función Pública de Galicia, aprobada por Decreto lexislataivo 1/2008, do 13 de marzo, debendo estar integrados, polo menos, por cinco membros titulares cos seus correspondentes suplentes. A súa composición determinaráse nas convocatorias específicas.6.2. Os Tribunais deberán ter composición paritaria, segundo o disposto no artigo 36 da Lei (galega) 7/2004, do 16 de xullo, para a igualdade de mulleres e homes e a súa composición deberá axustarse aos principios de imparcialidade e profesionalidade dos seus membros, que deberán posuir titulación igual ou superior á requirida para o acceso á praza convocada. O secretario ou secretaria do tribunal terá voz e voto.6.3.- O tribunal non se poderá constituír nin actuar sen a presenza, cando menos, da metade dos seus membros, titulares ou suplentes, indistintamente. En todo caso requírese a asistencia do presidente e do secretario ou os que legalmente os substitúan.6.4.- Os membros do tribunal deberanse abster de intervir, comunicándoo á autoridade convocante, cando concorran as circunstancias previstas no artigo 28 da Lei 30/1992, do 26 de novembro, ou estivesen preparando a aspirantes ás probas nos cinco anos anteriores á publicación da convocatoria. Os aspirantes poderán recusar aos membros do tribunal cando concorran aquelas circunstancias.6.5.- O tribunal resolverá todas as dúbidas que xurdan na aplicación das presentes normas, así como nos casos non previstos polas mesmas. Tamén poderá dispor a incorporación aos seus traballos de asesores especialistas para as probas correspondentes dos exercicios que xulgue oportuno, limitándose os asesores a prestar a colaboración nas súas especialidades técnicas.6.6.- Para os efectos do percibo de indemnizacións en concepto de asistencias, os compoñentes dos tribunais que actúen nestas probas terán as categorías que correspondan segundo establece o Real decreto 462/2002, do 24 de maio.7.1.- Os aspirantes serán convocados para cada exercicio en chamamento único, sendo excluídos da oposición os que non comparezan, non sendo os casos debidamente xustificados, libremente apreciados polo tribunal. Os aspirantes deben acreditar a súa personalidade coa exhibición do DNI ou pasaporte 7.2.- A actuación dos aspirantes naqueles exercicios que non poidan realizarse conxuntamente levarase a cabo por orde alfabética segundo a primeira letra do apelido, comezando pola letra que resultou do sorteo para o ano 2011 ao que se refire o artigo 9 do Regulamento de selección de persoal da Comunidade Autónoma de Galicia, aprobado por Decreto 95/1991, do 20 de marzo. Por Resolución publicada no DOG de 1.02.2010, pola que se fai público o resultado do sorteo referido anteriormente, a orde de actuación dos aspirantes empezará por aqueles cuxo primeito apelido empece pola letra “M”. 7.3.- Unha vez comezadas as probas selectivas non será obrigatoria a publicación da celebración dos sucesivos exercicios no Boletín Oficial da Provincia, sendo suficiente coa súa exposición no taboleiro de edictos do Concello.7.4.- Entre o final dunha proba e o comezo da seguinte deberán transcorrer un mínimo de 48 horas e un máximo de 40 días.7.5.- Os exercicios, tanto orais como escritos ou prácticos, realizaranse en lingua galega, sen prexuízo de que se fagan en castelán se así o indica o aspirante na súa solicitude de participación no proceso selectivo. Os exercicios escritos poderán ser lidos publicamente, se así o acordase o tribunal, podendo este dialogar co aspirante co fin de determinar os seus coñecementos sobre o contido do exposto durante un tempo máximo de dez minutos.7.6.- Para asegurar a participación en igualdade de condicións que o resto dos aspirantes, nos procesos selectivos estableceranse para os aspirantes con discapacidade que o soliciten as adaptacións de tempo necesarias para a súa realización. Para estes efectos os interesados deberán formular a correspondente petición concreta na solicitude de participación, na que han de reflectir as necesidades específicas que teñan para acceder ao proceso de selección. En tal caso, e para os efectos de que o órgano de selección poida valorar a procedencia ou non da concesión do solicitado, o candidato achegará o ditame técnico facultativo emitido polo órgano técnico de cualificación do grao de minusvalía correspondente, acreditando de forma fidedigna a/as deficiencia/s permanentes que deron orixe ao grao de minusvalía recoñecido.7.7.- Cando os exercicios inclúan cuestionarios de preguntas tipo test, os tribunais poderán adicionar preguntas de reserva, que se someterán á resposta dos aspirantes. Os órganos de selección recorrerán a cualificar as preguntas de reserva naqueles casos nos que acorden anular algunha ou algunhas das preguntas do test por acharse mal formuladas, por inducir a confusión ou por conter erros no enunciado das preguntas ou das respostas alternativas.8.1.- Nas convocatorias específicas que completan estas bases xerais concretarase o sistema de selección, así como o modo de cualificación dos distintos exercicios.8.2.- No sistema de concurso-oposición, a fase de concurso, que será previa á de oposición, non terá carácter eliminatorio e non poderá terse en conta para superar as probas da fase de oposición. O tribunal non poderá estimar o non alegado e probado polos aspirantes nos documentos achegados no momento de presentaren a solicitude para a súa admisión ás probas selectivas, sen que sexa admisible a concesión de prazo ningún para emendar a falta de alegación ou proba de méritos.8.3.- As cualificacións dos aspirantes aprobados en cada exercicio publicaranse o mesmo día no que se acorden no taboleiro de edictos da Casa do Concello.8.4.- A puntuación final e a orde de cualificación dos aspirantes virá dada pola suma da totalidade das puntuacións obtidas no conxunto do proceso selectivo. Rematada a cualificación dos aspirantes, o tribunal publicará a relación de aprobados por orde de puntuación. Dado que en ningún caso o número de aspirantes aprobados pode exceder o número de prazas convocadas, a relación de aprobados confeccionarase cos aspirantes que, superados todos os exercicios obrigatorios, obteña a maior puntuación, sumando á fase de concurso, de existir, os puntos de todos e cada un dos exercicios da oposición. O tribunal elevará a citada relación ao alcalde da Corporación, ao cal compete o nomeamento correspondente.10.1.- No prazo de vinte días naturais contados dende o seguinte ao da publicación das listas de aspirantes aprobados, estes deberán presentar no rexistro xeral do Concello, os seguintes documentos: a) Fotocopia compulsada do DNI, ou, se é o caso, documento equivalente expedido pola autoridade competente do país de orixe. b) Fotocopia compulsada do título académico esixido nas respectivas bases específicas, ou, no seu defecto, o xustificante de ter aboado os dereitos para a súa expedición. Se estes documentos estivesen expedidos despois da data de remate do prazo de presentación das solicitudes de admisión ás probas selectivas, deberán xustificar debidamente o momento de conclusión dos estudos correspondentes. c) Declaración xurada de non ter sido separado mediante expediente disciplinario de ningunha Administración pública, nin atoparse inhabilitado para o exercicio das funcións públicas. d) Declaración xurada de non acharse incurso en ningunha causa de incapacidade e incompatibilidade, de conformidade coa lexislación vixente e referida ao momento da súa toma de posesión. e) Certificación médica oficial acreditativa de non padecer enfermidade ou eiva física ou psíquica que imposibilite o normal exercicio da súa función.10.2.- Os aspirantes que fagan valer a súa condición de persoas con discapacidade deberán presentar certificado expedido polos órganos competentes que acredite a mesma e tamén deberán achegar certificación dos citados órganos ou administración sanitaria acreditativa da compatibilidade co desempeño das tarefas e funcións correspondentes.10.3.- Os que tivesen a condición de funcionarios de carreira ou persoal laboral fixo ao servizo de calquera administración estarán exentos de xustificar documentalmente as condicións e requisitos xa probados para obter o seu anterior nomeamento, presentando neste caso certificación da Administración pública da que dependan que acredite esta condición.10.4.- Os que dentro do prazo sinalado, e agás os casos de forza maior, non presentasen a súa documentación ou non reúnan os requisitos esixidos, non poderán ser nomeados, quedando anuladas todas as actuacións, sen prexuízo da responsabilidade na que puideran incorrer por falsidade na súa instancia solicitando participar no proceso selectivo.11.1.- Os aspirantes propostos que presenten a documentación preceptiva serán nomeados funcionarios de carreira polo señor alcalde e deberán tomar posesión no prazo dun mes contado dende o día seguinte ao da notificación do citado nomeamento.11.2.- Se é o caso, e para os supostos que se determinen nas respectivas bases específicas, o nomeamento como funcionario de carreira poderá quedar supeditado á superación do correspondente período de prácticas ou curso de formación, sendo nomeado, mentres, funcionario en prácticas, no momento e nos termos que indiquen as bases específicas da convocatoria correspondente. Cando nas presentes bases xerais e mais nas bases específicas de cada convocatoria se conteñan referencias ao xénero masculino (interesado, funcionario, concelleiro, etc.) deberá entenderse que se efectúan tamén ao xénero feminino (interesada, funcionaria, concelleira, etc.), cando corresponda. As presentes bases e todos os actos administrativos que delas se deriven poderán ser impugnados polos interesados nos casos e na forma previstos na Lei 30/1992, do 26 de novembro, de réxime xurídico das administracións públicas e do procedemento administrativo común.1ª) Número de prazas convocadas: Dúas (2) 2ª) Clasificación.- As prazas están clasificadas na Escala de Administración Especial. Subescala: servizos especiais. Clase: Policía Local e os seus auxiliares. Categoría: Policía. Grupo de clasificación C, subgrupo C1.3ª) Dotación económica.- A praza está dotada coas retribucións básicas correspondentes ao grupo C, subgrupo C1, do artigo 76 da Lei 7/2007, do 12 de abril, e as complementarias establecidas, segundo os acordos adoptados ao respecto pola Entidade Local e concretados nos orzamentos.4ª) Sistema de selección.- O sistema de selección será o de oposición libre, seguida de curso selectivo de formación teórico-práctico na Academia Galega de Seguridade Pública (AGASP). 28,08 euros 6ª.1.- Ademais dos establecidos nas bases xerais, esíxense os seguintes: a) Ser español b) Idade: Ter cumpridos os dezaoito anos de idade e non ter cumpridos os 36. c) Titulación: estar en posesión da titulación académica esixible correspondente ao acceso como funcionario do grupo C1 (artigo 21.1. d do Decreto 243/2008) d) Outros d.1) Cumprirá ter a estatura mínima de 1,65 metros, os homes e 1,60 metros as mulleres. d.2) Haberá que ter o permiso de condución das clases A2 e B con autorización BTP. Deberá estar en posesión do mesmo na data de remate de presentación de solicitudes, e ademais comprometerse, mediante declaración xurada ou solemne, a mantelos vixentes mentres permaneza en situación de servizo activo no Corpo da Policía Local. A dita declaración achegarase no mesmo momento de presentar a instancia de participación no proceso selectivo.3.3) Compromiso por escrito de portar armas durante o servizo e, se é o caso, chegar a utilizalas nos casos e circunstancias legalmente establecidas, que o aspirante presentará en forma de declaración xurada, ou segundo modelo que se esixa na convocatoria. d.4) Acreditar aptitude física mediante a presentación dun certificado médico, no que se faga constar expresamente que o aspirante reúne as condicións físicas e sanitarias necesarias e suficientes para a realización dos exercicios físicos que figuran especificados na correspondente oposición, o que non excluirá as comprobacións posteriores do que se reflicte no certificado médico. e) Non ter sido condenado/a por delito doloso, nin estar inhabilitado para o exercicio das funcióna públicas, nin separado do servizo das administracións públicas por expediente discipliario ou resolución xudicial firme. Será aplicable, non obstante, o beneficio da rehabilitación, segundo as normas penais e administrativas, que o aspirante deberá acreditar mediante o correspondente documento oficial.6.ª2.- Todos estes requisitos deberán acreditalos na data en que remate o prazo de presentación de instancias da convocatoria correspondente.- 7ª.1.- A composición dos membros do tribunal e dos seus respectivos suplentes será a seguinte: - Presidente: Titular: un funcionario ou funcionaria de calquera corpo da Policía Local con categoría de Oficial ou superior, designado polo alcalde. Suplente: un funcionario ou funcionaria de calquera corpo da Policía Local con categoría de Oficial ou superior, designado polo alcalde. - Secretario: Titular: un funcionario do concello das Pontes con habilitación de carácter estatal, designado polo alcalde. Suplente: un funcionario do concello das Pontes con habilitación de carácter estatal, designado polo alcalde -Vogais: Primeiro vogal: Titular: un funcionario ou funcionaria de Administración local, designado polo alcalde. Suplente: un funcionario ou funcionaria de Administración local, designado polo alcalde. Segundo vogal: Titular: un funcionario ou funcionaria de Administración local, designado polo alcalde. Suplente: un funcionario ou funcionaria de Administración local, designado polo alcalde. Titular: un funcionario ou funcionaria de Administración local, designado polo alcalde. Suplente: un funcionario ou funcionaria de Administración local, designado polo alcalde.7ª.2.- Todos os membros deberán posuír a titulación igual ou superior á requirida para o acceso ás prazas convocadas e a súa composición deberá axustarse aos principios de imparcialidade e profesionalidade dos seus membros.8ª.1.- A oposición constará de cinco exercicios, eliminatorios cada un deles, de modo que non poderán pasar ao seguinte os que non tiveran acadado a cualificación mínima establecida para cada un deles. Os aspirantes deberán acudir ás probas nas horas e datas dos respectivos chamamentos, sen posibilidade de aprazamento calquera que fora a causa que lles impedira acudir, agás que a excusa fora posible por ter amparo nun precepto legal, así como no suposto contemplado no artigo 12 do Decreto 243/2008 de 16 de outubro, polo que se desenvolve a Lei 4/2007, de 20 de abril, de coordinación de policías locais. A orde dos exercicios será a que figura a continuación: Proba teórica a desenvolver por escrito, que deberá amosar a preparación intelectual dos aspirantes e o dominio do contido do temario que se inclúe. Consistirá en contestar, no período máximo de dúas horas, a cen (100) preguntas tipo test sobre as materias indicadas nos temas do programa anexo. A proba cualificarase polo tribunal de cero a dez puntos, sendo preciso acadar cinco puntos como mínimo, para non quedar eliminado/a. A cualificación farase atendendo á seguinte fórmula: N=(A-F/3)/10, sendo N= a nota final da proba, A = preguntas acertadas e F= preguntas erradas ou non respondidas). Facúltase ao tribunal cualificador, unha vez rematada a proba de coñecementos, para establecer por orde decrecente de puntuación a porcentaxe de aspirantes que deben desenvolver o resto das probas, por quendas consecutivas de resultar necesario, cuxo número non será inferior en todo caso ao dobre das prazas convocadas, para poder cumprir co previsto no artigo 13.2 do Decreto 77/2010 polo que se modifica o Decreto 243/2008, do 16 de outubro, que desenvolve a Lei 4/2007, do 20 de abril, de coordinación das policías locais, respecto da lista de reserva. - Obrigatorio e eliminatorio Relativo ao coñecemento do galego. Comprenderá as probas que o tribunal determine, incluíndo as conducentes a determinar se os aspirantes comprenden, falan e escriben correctamente o galego. Os aspirantes disporán dunha hora para a realización deste exercicio. Serán dispensados desta proba, consonte o disposto na Lei 2/2009, de 23 de xuño, de modificación do texto refundido da Lei da función pública de Galicia e a Orde do 16 de xullo de 2007 pola que se regulan os certificados oficiais acreditativos dos niveis de coñecemento da lingua galega, os aspirantes que acredite estar en posesión do CELGA 4 ou equivalente, outorgándose neste caso a cualificación de apto. Comprobación da estatura: Antes de comezar as probas físicas efectuarase o control da estatura dos aspirantes, quedando eliminados os que non acaden a estatura mínima de 1,65 metros para os homes e 1,60 metros para as mulleres. Este exercicio, de carácter obrigatorio e eliminatorio, está destinado a acreditar a aptitude ou capacitación física dos aspirantes e comprenderá a realización do seguintes actos: As probas de aptitude física terán a cualificación de apto ou non apto. Para obter a cualificación de apto é necesario non superar as marcas establecidas como máximas para as probas A1.1, A 1.4 e A1.5, e alcanzar ou superar os mínimos das probas A1.2 e A1.3. Os exercicios realizaranse pola orde en que están relacionados e cada un é eliminatorio para realizar o seguinte. Establécense diferentes marcas para cada sexo. As probas realizaranse de forma individual, agás as de velocidade, resistencia xeral e natación, que poderán facerse de forma colectiva se así o considera o tribunal. Nas probas de resistencia xeral e natación disponse dunha soa posibildade de execución; no resto permitirase unha segunda realización cando na primeira non se obteña a cualificación de “apto”. O desenvolvemento de cada unha das probas físicas deberá realizarse en lugares axeitados ao tipo de proba que se vai executar. En todas as probas deberase empregar un sistema de medición que garanta a exactitude e certeza das marcas individuais obtidas por cada opositor. Realizarase nunha pista de atletismo ou calquera zona totalmente chaira de terreo compacto. O/a aspirante colocarase na pista no lugar sinalado e poderá realizar a saída de pé ou agachado, sen utilizar tacos de saída. As marcas máximas (en segundos) esixidas para a superación da proba son: Homes: 7,40” Mulleres: 8,20” A.1.2.1. Flexións de brazos. Realizaranse en ximnasio ou campo de deportes. Iniciarase desde a posición de suspensión pura, agarrando a barra coas palmas das mans núas, á fronte, e cos brazos totalmente estendidos. A flexión completa realizarase de maneira que o queixo asome por enriba da barra. Antes de iniciar outra nova reflexión será necesario estender totalmente os brazos. Non se permite o balanceo do corpo ou a axuda con movementos das pernas. Contaranse soamente as flexións completas e realizadas correctamente. O número mínimo esixible é de 10 flexións. A.1.2.2. Suspensión en barra. Realizaranse en ximnasio ou campo de deportes. O exercicio consiste en quedar, o maior tempo posible, na posición que se describe: brazos flexionados, presa coas palmas da man cara atrás, pernas completamente estendidas e sen tocar o chan, queixo situado por enriba da barra e sen ter contacto con ela. O tempo mínimo esixido para a superación da proba é de 52 segundos. Realizarase en ximnasio ou campo de deportes, con chan horizontal e coa superficie axeitada para efectuar a medición das marcas. O/a aspirante colocarase de pé detrás dunha liña sen pisala, cos pes separados, paralelos entre sí e á mesma altura. Realizará un salto horizontal caendo cos dous pes ao chan. Medirase a distancia entre a liña de saída ata a marca do apoio de caída máis próximo á liña. As marcas mínimas(en centímetros) esixidas para a superación da proba por sexo son: Homes: 210 cm. Mulleres: 185 cm. Realizarase e pista de atletismo ou en calquera zona totalmente chá de terreo compacto. O/a aspirante colocarase na pista no lugar indicado. A saída realizarase en pé. Será eliminado o corredor que abandone a pista durante a carreira. As marcas máximas (en minutos e segundos) esixidas para a superación da proba son: Homes: 3’ 30” Mulleres:4’10” Realizarase unha piscina que permita efectuar o percorrido sen facer viraxes. O/a aspirante poderá colocarse para a saída, ben sobre a plataforma, ben no bordo da piscina, ou ben no interior do vaso, debendo permanecer neste último caso en contacto co bordo da saída. Unha vez que se dea o sinal de saída, os/as aspirantes, ben en mergullo ou por impulsión sobre a parede, segundo a situación de partida adoptada, iniciarán a proba empregando calquera estilo para a súa progresión. As marcas máximas (en segundos) para a superación da proba son: Homes: 24” Mulleres: 28” No tempo que determine o tribunal, dirixida a determinar a aptitude psicolóxica e adecuación á función policial a desempeñar. Cualificarase como “apto” ou “non apto”. Terán que efectuarse e valorarse por persoal especialista.8.5.1: Proba de intelixencia. Realizarase unha valoración do nivel intelectual e doutras aptitudes específicas, explorando todos ou varios dos aspectos seguintes: intelixencia xeral, comprensión e fluidez verbal, comprensión de ordes, razoamento cognitivo, atención discriminatoria e resistencia á fatiga intelectual.8.5.2: Proba de persoalidade. As probas de persoalidade orientaranse a avaliar os trazos da persoalidade máis significativos e relevantes para o desempeño da función policial, así como o grao de adaptación persoal e social dos aspirantes. Así mesmo, deberá descartarse a existencia de síntomas ou trastornos psicopatolóxicos e/ou da personalidade. Exploraranse os aspectos que a continuación se relacionan: estabilidade emocional, autoconfianza, capacidade empática e interese polos demáis, habilidades interpersoais, control axeitado da impulsividade, axuste persoal e social, capacidade de adaptación a normas, capacidade de afrontamento do estrés e motivación polo traballo policial. Os resultados obtidos nas probas deberán ser obxecto de contraste mediante a realización dunha proba individual, que consistirá na contestación a un cuestionario, formulado verbalmente, coa finalidade de valorar tamén o estado psicolóxico dos candidatos. Deste modo, aparte das características de persoalidade sinaladas anteriormente, exploraranse ademáis os seguintes aspectos: existencia de niveis disfuncionais de estrés ou de trastornos do estado de ánimo; problemas de saúde; consumo excesivo ou risco de alcol ou outros tóxicos e grao de medicación; expectativas respecto da función policial. Será efectuado por facultativos especialistas e o seu fin é garantir que os/as aspirantes estean en condicións idóneas para o exercicio das funcións policiais propias do posto de traballo. Cualificarase como apto/non apto. Aos efectos de exclusión do aspirante teráse en conta o seguinte: 1. Obesidade-delgadeza. Obesidade ou delgadeza manifestas que dificulten ou incapaciten para o exercicio das funcións propias do cargo. Indice de masa corporal (IMC) non inferior a 18,5 nin superior a 29,9, considerando o IMC como a relación resultante de dividir o peso da persoa expresado en quilos polo cadrado da estatura expresado en metros.2. Calquera enfermidade, padecemento ou alteración de carácter físico, psíquico ou sensorial, que a xuizo dos facultativos médicos impida, limite ou dificulte o exercicio das funcións policiais. Para os diagósticos establecidos neste anexo teránse en conta os criterios das sociedades médicas das especialidades correspondentes. As exclusións garantiranse coas probas complementarias necesarias para o diagnóstico. O tribunal poderá acordar que esta proba se realice en último lugar. O primeiro exercicio, de avaliación de coñecementos, será cualificado do xeito especificado no apartado correspondente (Base 8ª.2) -Os exercicios segundo, terceiro e cuarto (todos eles obrigatorios e eliminatorios) cualificaranse de apto ou non appto cada un deles, sendo eliminados os aspirantes que non acaden a cualificación de apto, coa salvedade con respecto ao exercicio de galego especificada na Base 8ª.3.- -O quinto exercicio (obrigatorio e eliminatorio nas dúas partes que o integran) cualificaranse de “apto” ou “non apto”, unha vez practicado o recoñecemento médico e efectuada a proba psicotécnica. A declaración de “non apto” en calquera exercicio obrigatorio implica a eliminación do aspirante e a imposibilidade de continuar o proceso selectivo.1. Os aspirantes deberán ás probas nas horas e datas dos respectivos chamamentos, sen posibilidade de aprazameto, calquera que for a causa que lles impedir acudir, agás que a escusa sexa posible por ter amparo nun precepto legal, así como no suposto recollido no número seguinte.2. Nos casos de aspirantes embarazadas, ou en períodod de parto ou posparto, debidamente acreditados, poderase aprazar para as aspirantes en que concorra a dita circunstancia ata seis meses o desenvolvemento das probas físicas que lles correspondese efectuar, prazo que podería prorrogarse como máximo outros seis meses en caso xustificado. Este aprazameto das probas físicas non afectará por sí só ao resto das probas.3. En calquera caso, daráselle por superado o proceso selectivo a aqueles aspirantes que obtivesen unha puntuación final que non puider ser acadada, aínda coa obtención da máxima puntación posible nas probas físicas aprazadas, polas aspirantes que se acollesen ao dereito de aprazamento.4. As mulleres embarazadas que prevexan que polas circunstancias derivadas do seu avanzado estado de xestación e previsión de parto, ou eventualmente primeiros días do puerperio, a súa coincidencia coas datas de realización de calquera dos exames ou probas previstos no proceso selectivo, poderán poñelo en coñecemento do tribunal, xuntando á comunicación o correspondente informe médico oficial. A comunicación deberá realizarse co tempo suficiente e o tribunal determinará con base na información de que dispoña, se procede ou non realizar a proba nun lugar alternativo ou ben un aprazamento da proba, ou ben ambas conxuntamente.5. En ningún caso as probas de recoñecemento médico estimarán como circunstancias negativas para os efectos do proceso selectivo, calquera que fose derivada da situación de embarazo e lactación. A solicitude da muller que acredite atoparse nestas circunstancias, os tribunais poderán determinar que estas probas se realicen en calquera outra fase ou momento do proceso selectivo. Tamén o tribunal poderá sinalar razoadamente de oficio, oída a afectada, unha data apropiada segundo as condicións da muller que se atope nestas circunstancias.9.- Resultado final da oposición e nomeamento como funcionario en prácticas Unha vez realizadas as probas do quinto exercicio, obrigatorio e eliminatorio, o tribunal, de entre os que o superaron declarará aprobados e proporá para o seu nomeamento aos aspirantes que obtivese maior puntuación, que se corresponderá coa cualificación da proba de coñecementos, referida ao temario. Esta puntuación será determinante para confeccionar a lista de aprobados/as e a lista de reserva prevista no punto 2 do artigo 13 do Decreto 77/2010, do 29 de abril, polo que se modifica o Decreto 243/2008, de 16 de outubro, que desenvolve a Lei 4/2007, do 20 de abril, de coordinación das policías locais. O tribunal declarará aprobado aos aspirantes que obtivesen a maior puntuación e proporalle ao órgano competente da Corporación o seu nomeamento como funcionario -Policía- da Policía Local en prácticas. Pero este nomeamento será efectuado ao inicio do curso selectivo de formación teórico-práctico, previa presentación dos documentos a que se refire a base 10ª desta convocatoria. O tribunal non poderá declarar que superaron o proceso selectivo un número superior de aspirantes ao de prazas convocadas.10ª.1.- No prazo de vinte días naturais contados dende o seguinte ao da publicación da lista co aspirante aprobado na fase de oposición este, para poder ser nomeado funcionario en prácticas deberá presentar no Rexistro Xeral do Concello, os seguintes documentos: a) Fotocopia compulsada do DNI b) Documento acreditativo da titulación académica c) Declaración xurada de non ter sido separado mediante expediente disciplinario de ningunha administración pública, nin atoparse inhabilitado para o exercicio das funcións públicas. d) Declaración xurada de non acharse incurso en ningunha causa de incapacidade e incompatibilidade de conformidade coa lexislación vixente e referida ao momento da súa toma de posesión. e) Certificación médica oficial acreditativa de non padecer enfermidade ou eiva física ou psíquica que imposibilite o normal exercicio da súa función.10ª.2.- No prazo de vinte días, contados a partir da conclusión do curso selectivo de formación teórico-práctico, o aspirante aprobado deberá presentar, tamén, a documentación sinalada nas letras c), d) e e) da base 10ª.1. O aspirante proposto que presente en prazo a documentación preceptiva será nomeado funcionario en prácticas no emprego de policía cando se incorpore ao curso selectivo de formación teórico-práctico na Academia Galega de Seguridade Pública de Galicia (AGASP), de conformidade co establecido no artigo 35 da Lei 4/2007, do 20 de abril, de coordinación das policías locais, curso que deberá superar para poder ser nomeado funcionario de carreira. O aspirante que non supere o curso de formación perderá todos os dereitos ao nomeamento como policía da Policía local, agás que o Concello autorice a súa repetición, segundo faculta o artigo 9º 3. d) do Decreto 204/2000. Superado o curso selectivo de formación, e previa presentación dos documentos a que se refire a base 10ª.2, o alcalde nomeará aos aspirantes como policías do Corpo da Policía local (na condición de funcionario de carreira), o cal deberá tomar posesión no prazo regulamentariamente establecido. A presente convocatoria réxese por estas bases, polas bases xerais e polas demais disposicións aplicables, entre elas as seguintes: -Lei 4/2007, do 20 de abril, de coordinación das policías locais (de Galicia) -Decreto 204/2000, do 21 de xullo, da Consellería de Xustiza, Interior e Relacións Laborais, polo que se refunde a normativa vixente en materia de coordinación de policías locais. Programa de materias para o primeiro exercicio das prazas de Policías locais: Tema 1.- O Estado. Concepto. Elementos. A división de poderes. Funcións. Organización do estado español. Antecedentes constitucionais en España. A Constitución española de 1978: estrutura e contido. A reforma da constitución española. O Estado español como estado social e democrático de dereito. Dereitos e deberes constitucionais: clasificación e diferenciación. Tema 2.- Dereitos fundamentais e liberdades públicas I: dereito á vida e á integridade. Liberdade ideoloxica, relixiosa e de culto. Dereito á liberdade e seguranza. Dereito á honra, á intimidade persoal e familiar e á propia imaxe. A inviolabilidade do domicilio e o segredo das comunicacións. A liberdade de residencia e circulación. Odereito á liberdade de expresión recoñecido no artigo 20 da constitución Tema 3.- Dereitos fundamentais e liberdades públicas II: dereito de reunión. Dereito de asociación. Dereito á participación nos asuntos públicos e ao acceso a funcións e cargos públicos. A tutela xudicial efectiva e a prohibición de indefensión. A imposición de condena ou sanción do artigo 25 da Constitución, sentido das penas e medidas de seguranza. Prohibición de tribunais de honra. O dereito á educación e á liberdade de ensino. Dereito á sindicación e á folga, especial referencia aos membros das forzas e corpos de seguranza. Dereito de petición. Tema 4.- Dereitos e deberes dos cidadáns. Os principios reitores da política social e económica. As garantías dos dereitos e liberdades. Suspensión xeral e individual destes. El Defensor del pueblo. Tema 5.- A Coroa. As Cortes Xerais. Estructura e competencias. Procedemeto de elaboración das leis. Formas de goberno. O Goberno e a Administración. Relacións do Goberno coas Cortes xerais. Funcións do Goberno. Tema 6.- O Poder xudicial. Principios constitucionais. Estrutura e organización do sistema xudicial español. O Tribunal constitucional. Tema 7.- Organización territorial do Estado. As Comunidades Autónomas. O Estatuto de Autonomía de Galicia. Estrutura e disposicións xerais. Institucións: Parlamento, Presidente e Consello de Goberno. O Tribunal Superior de Xustiza de Galicia. O Valedor do Pobo. Tema 8.- Relación da Xunta de Galicia coa Administración do Estado e con outras comunidades autónomas. Competencias da Comunidade Autónoma de Galicia. A reforma do Estatuto de Autonomía de Galicia. Tema 9.- O dereito administrativo. Fontes e xerarquía das normas. Tema 10.- O acto administrativo: concepto, elementos e clases. A validez dos actos administrativos: nulidade e anulabilidade. Notificación dos actos administrativos. Cómputo de prazos. Recursos administrativos. Alzada e reposición: o recurso extraordinario de revisión. Tema 11.- O procedemento administrativo: Concepto e principios xerais. Clases. Os interesados. A estrutura do procedemento administrativo. Tema 12.- O réxime local español. Principios constitucionais e regulación xurídica. Tipos de entidades locais. Tema 13.- O municipio. Concepto e elementos. Competencias municipais. A provincia: concepto, elementos e competencias. A organización e funcionamento do municipio. O Pleno. O Alcalde. A Xunta de Goberno local. Outros órganos municipais. Tema 14.- Ordenanzas, regulamentos e bandos. Clases e procedemento de elaboración e aprobación. Tema 15.- A licenza municipal. Tipos. Actividades sometidas a licenza. Tramitación. Tema 16.- Función pública local. A súa organización. Adquisición e perda da condición de funcionario. Dereitos, deberes e incompatibilidades dos funcionarios. Situacións administrativas. Tema 17.- A Lei orgánica de forzas e corpos de seguranza. Funcións da policía local. Tema 18.- A Lei de coordinación de policías locais de Galicia e normas de desenvolvemento. Réxime disciplinario: disposicións xerais e faltas disciplinarias. Tema 19.- A actividade da policía local como policía administrativa I: consumo. Abastos. Mercados. Venda ambulante. Espectáculos e establecementos públicos. Tema 20.- A actividade da policía local como policía administrativa II: urbanismo. Infraccións e sancións. A protección ambiental: prevención e calidade ambiental, residuos e disciplina ambiental. Tema 21.- A Lei de emerxencias de Galicia: aspectos fundamentais. Tema 22.- Delitos e faltas. Circunstancias modificativas da responsabilidade criminal. Persoas responsables: autores e cómplices. Graos de perfección do delito. Tema 23.- Delitos cometidos con ocasión do exercizo dos dereitos fundamentais e das liberdades públicas garantidos pola Constitución. Delitos cometidos polos funcionarios públicos contra as garantías constitucionais. Tema 24.- Delitos contra a Administración Pública. Atentados contra a autoridade e os seus axentes. Desordes públicas. Tema 25.- Homicidio e as súas formas. Faltas contra as persoas. Delitos e faltas contra o patrimonio e a orde socioeconómica. Tema 26.- Delitos contra a seguranza viaria. Faltas cometidas con ocasión da circulación de vehículos de motor. Lesións e danos imprudentes. Tema 27.- O atestado policial na Lei de axuizamento criminal. Concepto e estrutura. Tema 28.- Detención: concepto, clases e supostos. Prazos de detención. Obrigas do funcionario que efectúa unha detención. Contido da asistencia letrada. Dereitos do detido. Responsabilidades penais nas que pode incorrer o funcionario que efectúa unha detención. O procedemento de habeas corpus. Tema 29.- A Lei de seguranza viaria. Regulamentos de desenvolvemento. Estrutura e conceptos xerais.- Tema 30.- Normas xerais de circulación: lugar na vía, velocidade, prioridade de paso. Cambios de dirección e sentido. Adiantamentos. Parada e estacionamento. Vehículos e transportes especiais. Cinto e casco de seguranza. Tema 31.- Circulación por zonas peonís. Comportamento en caso de emerxencia. Sinais de circulación. Clasificación e orde de prioridade. Tema 32.- Procedemento sancionador por infraccións á normativa de circulación. Actuacións complementarias. Imobilización e retirada de vehículos da vía pública. Carencia do seguro obrigatorio. Tema 33.- Accidentes de circulación: definición, tipos e actuacións da policía local. Alcoholemia. Datos. A súa consideración segundo a normativa vixente. Procedemento de indagación do grao de impregnación alcohólica. Tema 34.- Estrutura económica e social de Galicia: demografía, economía, servizos públicos, sociedade civil, novas tecnoloxías, patrimonio ecolóxico, social e cultural.- Tema 35.- Vida en sociedade. Proceso de socialización. Formación de grupos sociais e masas. Procesos de exclusión e inclusión social. A delincuencia: tipoloxías e modelos explicativos. Tema 36.- Comunicación: elementos, redes, fluxos, obstáculos. Comunicación con superiores e compañeiros. Equipos de traballo e atención á cidadanía.- Tema 37.- Minorías étnicas e culturais. Racismo e xenofobia. Actitude policial ante a sociedade intercultural. Tema 38.- Igualdade de oportuidades de homes e mulleres en Galicia: conceptos básicos, socialización e igualdade; políticas públicas de igualdade de xénero. Violencia contra as mulleres: descrición, plans de erradicación e atención coordinada ás vítimas. Tema 39.- A policía na sociedade democrática. O mandato constitucional. Valores que propugna a sociedade democrática. A dignidade da persoa. Sentido ético da preveción e a represión. Tema 40.- Deontoloxía policial. Normas que a establecen. A policía como servizo público. As Pontes, 1 de agosto de 2011 O ALCALDE. Asdo Valentín González Formoso